Kohustusliku kogumispensioni makse on II samba pensioni sihtotstarbeliseks rahastamiseks  kogumispensionide seadusega (edaspidi KoPS-iga) kehtestatud sotsiaalkindlustusmakse (edaspidi makse). Makse kohta rakendatakse maksukorralduse seaduses maksu kohta sätestatut. Maksu- ja Tolliamet kontrollib makse tasumise õigsust, määrab vajadusel tasumisele kuuluva maksesumma, nõuab selle sisse maksukorralduse seaduses sätestatud korras ning rakendab kohustuste täitmisele sundimiseks seadusega lubatud sunnivahendeid.